Ολοκληρώθηκε το πρώτο Ενοποιημένο Σχολείο Βασικής Εκπαίδευσης Αξιωματικών Πεζικού – Τεθωρακισμένων (φωτογραφίες) – Προέλαση\nΣύμφωνα με το Γενικό Επιτελείο Στρατού (ΓΕΣ), την εβδομάδα από 25 έως 28 Ιουνίου 2013, στην Περιοχή Ευθύνης της XXV Τεθωρακισμένης Ταξιαρχίας «2º ΣΙ ΕΦΕΣΣΟΣ» πραγματοποιήθηκε τακτική άσκηση επιπέδου Συγκροτήματος Ίλης, στην οποία συμμετείχαν ως πληρώματα Ανθυπολοχαγοί και Ανθυπίλαρχοι προερχόμενοι από την Στρατιωτική Σχολή Ευελπίδων, Τάξεως 2012.\nΗ παραπάνω άσκηση αποτελεί το επιστέγασμα της εκπαίδευσης του Ενοποιημένου Σχολείου Βασικής Εκπαίδευσης Αξιωματικών Πεζικού – Τεθωρακισμένων. Κατά τη διάρκεια της υπόψη δραστηριότητας εξετάστηκαν στην πράξη, διάφορα επιχειρησιακά αντικείμενα, σε όλες τις φάσεις του αγώνα ημέρα και νύκτα.\nΛίγο πριν τη βολή. (Φωτ: ΓΕΣ)\nΣτην άσκηση Συγκροτήματος Ίλης συμμετείχε και επιθετικό ελικόπτερο Apache AH-64DHA. (Φωτ: ΓΕΣ)\nΤΟΜΠ M-113 κινούμενα σε σχηματισμό φάλαγγας. Από πίσω ακολουθούν άρματα μάχης Leopard 2 HEL. (Φωτ: ΓΕΣ)\nTΟΜΠ M-113 κινούνται με ΑΝΣΚ την κατάληψη τοποθεσίας. (Φωτ: ΓΕΣ)\nΤεθωρακισμένο όχημα μεταφοράς προσωπικού εν κινήσει. (Φωτ: ΓΕΣ)\nΆρματα μάχης Leopard 2 HEL κινούμενα σε σχηματισμό. (Φωτ: ΓΕΣ)\nLeopard 2Leopard 2 HELM-113Άρματα μάχηςΑσκήσεις ΣτρατούΣτρατιωτική Σχολή Ευελπίδων (ΣΣΕ)Σχολή Πεζικού (ΣΠΖ)Σχολή Τεθωρακισμένων (ΣΤΘ)ΤΟΜΠ\nAthanasios 29 Ιουνίου 2013\nΩραίο ανέκδοτο: LEO 2 HEL με M113…το άλλο με τον τοτο το ξέρεις;\nΝαι το ξέρω… 🙂\nΜήπως, όμως, το «πάγωμα-ακύρωση» της απόκτησης των BMP-3 αποσκοπούσε σε αυτό που λέμε όλοι μας εδώ και καιρό;\nΤην αποδυνάμωση των Ενόπλων Δυνάμεων;\nΤο M-113 δεν μπορεί να «ακολουθήσει» τα θηρία των 1500 ίππων Leopard 2HEL.\nΔυστυχώς το πεζικό έχει μείνει πολύ πίσω.. και στο πεδίο των ασκήσεων αλλά και στην εξέλιξη του όπλου.\nKαι ἀκριβώς ἐπειδή το ΠΖ ἔχει μείνει πολύ πίσω,μόνο καλό θα του κάνει ἡ συναναστροφή με τα ΤΘ.\nΠρίν ἀπό κάποια ἀναβάθμιση του ὑλικοῦ του,το ΠΖ θα ἔχει τουλάχιστον την εὐκαιρία να ἀναβαθμίσει την τεχνική του συνείδηση και την ἐπιχειρησιακή του ὁπτική.\n«να ἀναβαθμίσει την τεχνική του συνείδηση και την ἐπιχειρησιακή του ὁπτική.» …μεγάλη κουβέντα αυτό που είπες!\nΕχω μια απορία το ελληνικό ΠΖ ήταν από τα πρώτα που υιοθέτησε σε χρήση ΤΟΜΑ όπως το ΑΜΧ-10P (δεκαετία 70) και έπειτα το BMP-1 (δεκαετία 90) με τους όποιους περιορισμούς. Έπειτα τουλάχιστον για τα Λεωνιδας προβλέπονταν αρχικα να υιοθετηθεί και επανδρωμένοςπύργος ενός ατόμου σε επόμενη φάση. Τα παραπάνω δείχνουν σαφείς προθέσεις από τη μεριά ορισμένων επιτελικών στελεχών του ΠΖ για υιοθέτηση ΤΟΜΑ και επακόλυθει στενότερη συνεργασία με τα τεθωρακισμένα.\nΑυτό που έχω απορία είναι το ότι ενώ υπάρχει πρόθεση το όπλο του πεζικού να αναβαθμιστεί πάντοτε μένουμε σε λύσεις τύπου τομπ ή πρόσκαιρες αποκτήσεις μεταχειρισμένου υλικού.\nΕνω υπάρχει θέληση τι αλλάζει στην πορεία εδώ και δεκαετίες ? Το δόγμα παραμένει πίσω λόγω αδυναμίας πρόσκτησης υλικού είτε κόγω αδυναμίας υιοθέτησης νέου δόγματος στα μηχανοκίνητα?\nΣε ζητήσεις με φίλους και γνωστούς, μόνιμα στελέχη του πεζικού, διακρίνω πως σε πολλά πράγματα το πεζικό έχει μείνει πολύ πίσω. Ενώ υπάρχει διάθεση για να μάθουν καινούρια πράγματα, όταν το όπλο του πεζικού, τους υποχρεώνει, στα σχολεία εφαρμογής και στις διάφορες εκπαιδεύσεις να μαθαίνουν πώς ένα άρμα μάχης ακινητοποιείται και αχρηστεύεται όταν σταθείς απέναντι του και… του «ανάψεις τα φώτα»… αυτό τους περιορίζει σε πολλούς τομείς.\nΊσως να κατάλαβα και λάθος, αλλά αυτά μου λένε αυτά λέω.\nΑν δεν γνωρίσεις καλά τα προτερήματα και τις αδυναμίες του συνεργάτη σου, τότε, θεωρώ, πολύ δύσκολο να μάθεις τον… εχθρό σου.\nΔυστυχώς το πεζικό έχει παραμεληθεί, σε βαθμό που, προσωπικά, προκαλεί θλίψη!\nΕίναι δυνατόν, να υπάρχει η λάθος εντύπωση πως, το άρμα (τα συστήματα σκόπευσης και παρατήρησης) τυφλώνονται με τα «φωτά ενός οχήματος;» Και όμως το έχω ακούσει και έχω …απογοητευτεί.\nΑυτή είναι μία μικρή εικόνα του τι εντύπωση υπάρχει στους «πεζικάριους» σχετικά με τα άρματα μάχης τα οποία χρησιμοποιούν θερμικά 3ης γενιάς.\nΆλλο το παθητικό και άλλο το θερμικό περισκόπιο, το οποίο (θερμικό) μπορεί να χρησιμοποιηθεί μέρα και νύχτα σε αντίθεση με το παθητικό.\nΔεν πιστεύω ότι είναι αδυναμία υιοθέτησης νέου δόγματος, αλλά αδυναμία πρόσκτησης νέου συγχρόνου υλικού. Όταν έχεις απέναντι σου σύγχρονα αντιαρματικά συστήματα και επιβαίνεις σε ένα παρωχημένο M-113 χωρίς επιπλέον θωράκιση, αντίμετρα και τακτικές που είναι ανάλογες των δυνατοτήτων του οχήματος και οπλισμού που φέρεις, αναγκαστικά τότε «κολλάς» στο παρελθόν και στις τακτικές επιχειρήσεων που έχουν ξεπεραστεί και πλέον ανήκουν στην ιστορία.\nΧωρίς να έχω, κάτι εναντίον του πεζικού, θα πω το εξής, πριν την απόκτηση των Leopard 2 HEL, είχαν οι τεθωρακισμένοι την ίδια εξοικείωση με την τεχνολογία π.χ. τύπου ΣΔΕΕΠ Ηνιόχου;\nΈτσι ανοίγουν τα μυαλά, και διευρύνονται οι επιχειρησιακές δυνατότητες. Δεν μπορείς να περιμένεις διαρκώς κάλυψη πυρών πυροβολικού, είναι αδύνατον να έχεις συνεχώς κάλυψη πυροβολικού..\nΔυστυχώς αν δεν αποκτήσουμε νέα σύγχρονα οπλικά συστήματα θα μείνουμε «κολλημένοι» στο πτυοσκάπανο, την πυξίδα, το κράνος «λαμαρίνα» και το ατομικό σακίδιο Μ-71 με τα κόντρα πλακέ για απόλυτο τετραγωνισμό και τα κορδονάκια του σακιδίου μαζεμένα με σελοτέιπ!\nΔιορθωση λόγω αντί για κόγω στην τελευταία πρόταση…\nEVRIPIDES 30 Ιουνίου 2013\nΔΙΑΚΡΙΝΩ ΟΤΙ ΥΠΑΡΧΕΙ ΠΡΟΒΛΗΜΑΤΙΣΜΟΣ ΚΑΙ ΕΠΙΚΟΔΟΜΗΤΙΚΗ ΣΥΖΗΤΗΣΗ! ΣΥΜΦΩΝΩ ΜΕ ΟΛΟΥΣ, ΟΤΙ ΤΟ ΕΛΛΗΝΙΚΟ ΠΖ «ΧΩΛΑΙΝΕΙ» ΣΕ ΔΟΓΜΑ ΚΑΙ ΑΛΛΑ ΜΕΡΙΚΩΣ [ΝΟΜΙΖΩ] ΣΕ ΥΛΙΚΑ.\nΟΣΟΝ ΑΦΟΡΑ ΤΑ Μ-113Α1 ή Α2 ΟΝΤΩΣ ΕΙΝΑΙ ΑΣΥΜΒΑΤΑ ΜΕ ΤΑ LEO-2HEL ΑΠΟ ΑΠΟΨΗ ΕΠΙΔΟΣΕΩΝ ΚΑΙ ΑΝΤΟΧΩΝ!\nΕΚΕΙ ΠΟΥ ΤΕΧΝΟΚΡΑΤΙΚΑ ΑΣΤΟΧΗΣΑΜΕ, ΗΤΑΝ ΣΤΗΝ ΔΙΑΔΟΧΗ ΚΑΤΑΣΤΑΣΗ ΤΟΥ ΤΟΜΠ ΛΕΩΝΙΔΑΣ Ι/ΙΙ. AYTH ΥΠΗΡΧΕ [ΜΕ ΟΠΟΙΕΣ ΑΔΥΝΑΜΙΕΣ], ΗΤΑΝ ΕΓΧΩΡΙΑ ΚΑΙ ΛΕΓΟΝΤΑΝ ΤΟΜΑ ΚΕΝΤΑΥΡΟΣ.\nΑΛΛΑ ΤΟ ΕΦΑΓΕ … Η «ΜΑΡΜΑΓΚΑ». ΔΗΛΑΔΗ ΟΙ ΦΟΒΕΡΟΙ ΕΠΙΤΕΛΕΙΣ [ΜΑΛΛΟΝ ΑΠΟ ΤΗΝ ΓΔΑΕΕ] ΠΟΥ ΠΡΟΤΕΙΝΑΝ ΑΡΧΙΚΑ ΤΑ MARDER Ή META TA BMP-3.\nΗΡΘΕ ΚΑΙ ΟΙΚΟΝΟΜΙΚΗ ΚΡΙΣΗ ΚΑΙ ΜΕΙΝΑΜΕ ΜΕ ΤΑ ΠΑΛΙΑ ΤΟΜΠ ΚΑΙ ΧΩΡΙΣ ΑΞΙΟΛΟΓΟ ΤΟΜΑ.\nΕΠΙΜΕΝΩ ΟΤΙ ΛΥΣΗ ΥΠΑΡΧΕΙ ΚΑΙ ΠΡΕΠΕΙ ΝΑ ΕΡΘΕΙ ΑΠΟ ΕΓΧΩΡΙΑ ΜΕΣΑ! ΜΑΛΛΟΝ ΜΕ ΣΥΜΠΑΡΑΓΩΓΗ ΩΣΤΕ ΝΑ ΔΩΘΟΥΝ ΧΡΗΜΑΤΑ ΚΑΙ ΘΕΣΕΙΣ ΕΡΓΑΣΙΑΣ! ΑΡΚΕΙ ΝΑ ΥΠΑΡΞΕΙ ΟΡΘΗ ΒΟΥΛΗΣΗ. ΑΠΟ ΟΛΟΥΣ!\nΑΧΕΡΩΝ 1 Ιουλίου 2013\nΦίλε EVRIPIDES,το Κένταυρος ἦταν μία πονηρή ἐπιχειρηματική κίνηση της ἀδηφάγου ΕΛΒΟ,που με την πρόταση αὐτή προσπάθησε να ἀντιμετωπίσει την ἀπροθυμία του Ε.Σ να ἀποδεχθεί το «Ἀλέξανδρος»(ASCOD),και να ξεκολλήσει ἀπό το Μ-113 που τα κάνει ὅλα,και τα κάνει «τζάμπα».\nΣτην πραγματικότητα,το Κένταυρος ἐκτροχιάστηκε πολύ γρήγορα ὡς προς τα οἰκονομικά του δεδομένα,ὡστε οὔτε κἄν δεύτερο πρωτότυπο δέν κατέστη δυνατόν να κατασκευαστεί,ἐνώ και οἱ ἐπιδόσεις εὐκινησίας και προστασίας,δέν μπορεί κανείς να πεί ὅτι «ἔβγαζαν μάτια».\nΠροσωπική μου πάντως προτίμηση εἶναι τα βαρέα ΤΟΜΠ στύλ NAMMER/TEMSAH/ACHZARIT,τουλάχιστον για τα ΜΤΠ των ταξιαρχιῶν ἐλιγμοῦ.\nΤο πιθανώτερο βέβαια εἶναι να βολευτοῦμε με μεταχειρισμένα Βradley,και αὐτό ἐάν και ὅταν,ἄσε που τα σαϊνια της ἠγεσίας μπορεί να σπεύσουν να παραλάβουν και YPR-765 ἀπό Ὀλλανδία-Βέλγιο με το ἀζημίωτο,Ε.Ε βλέπεις…\nΔούκας Γ. 1 Ιουλίου 2013\nΌλα, αυτα που γράφονται είναι άπλες σκέψεις και κατάθεση εμπειριών, το τελικό λόγο έχουν τα επιτελεία τα οποία γνωρίζουν πολύ καλύτερα από όλους το αμυντικό δόγμα και τις ανάγκες του ΕΣ.\nΤα Marder ήταν μία αποτυχία, δεν είναι τυχαίο πως πολλοί Γερμανοί αξιωματικοί μιλούσαν και μιλάνε απαξιωτικά για τα εν λόγω οχήματα. Τα BMP-3 κατά τη γνώμη μου θα μπορούσαν να συνυπηρετήσουν αρμονικά με τα Leo 2HEL.\nΧΑΛΙΚΙ 3Α 1 Ιουλίου 2013\nAYTH EINAI H ΠΡΩΤΗ ΕΝΩΠΟΙΗΜΕΝΗ ΕΚΠΑΙΔΕΥΣΗ ΑΞΙΩΜΑΤΙΚΩΝ ΠΕΖΙΚΟΥ-ΤΕΘΩΡΑΚΙΣΜΕΝΩΝ ΠΟΥ ΠΡΑΓΜΑΤΟΠΟΙΕΙΤΑΙ ΑΠΟ ΤΑ ΣΧΟΛΕΙΑ ΕΦΑΡΜΟΓΗΣ ΤΩΝ ΟΠΛΩΝ (ΣΑΤΘ-ΣΠΖ)\nΠΡΟΚΕΙΤΑΙ ΓΙΑ ΕΝΑ ΣΗΜΑΝΤΙΚΟ ΒΗΜΑ ΣΤΗΝ ΣΥΝΕΡΓΑΣΙΑ ΤΩΝ ΔΥΟ ΟΠΛΩΝ.\nΤΑ ΣΥΓΚΡΟΤΗΜΑΤΑ ΕΠΙΠΕΔΟΥ ΙΛΗΣ ΔΙΟΡΓΑΝΏΝΟΝΤΑΙ , ΣΥΝΗΘΩΣ, ΣΕ ΕΠΙΛΑΡΧΙΕΣ, ΣΕ ΜΟΝΆΔΕΣ ΕΚΣΤΡΑΤΕΙΑΣ (Β ΚΥΚΛΟΥ).\nΤΩΡΑ, ΕΙΝΑΙ Η ΠΡΩΤΗ ΦΟΡΑ ΠΟΥ ΑΥΤΟΥ ΤΟΥ ΕΙΔΟΥΣ ΑΣΚΗΣΕΙΣ ΠΡΑΓΜΑΤΟΠΟΙΟΥΝΤΑΙ ΜΕ ΤΗ ΣΥΝΕΡΑΣΙΑ ΤΩΝ ΣΧΟΛΩΝ ΤΘ ΚΑΙ ΠΖ.\nΜΙΛΑΜΕ ΓΙΑ ΕΝΑ ΣΗΜΑΝΤΙΚΟ ΒΗΜΑ ΣΤΗ ΣΥΝΕΡΓΑΣΙΑ ΤΕΘΩΡΑΚΙΣΜΕΝΩΝ-ΠΕΖΙΚΟΥ.\nΣΚΕΦΤΕΙΤΕ ΤΟ ΛΙΓΟ!\ndefencegreece 2 Ιουλίου 2013\nΣαφέστατα και είναι μια πάρα πολύ σημαντική εξέλιξη.\nΟι εμπειρίες που θα αποκοσιστούν ελπίζω να δόσουν μια ώθηση στο ΠΖ ιδιαίτερα στα μηχανοκίνητα. Ισως σε μια πρώτη φάση ανευ κόστους θα μπορούσαν να τοποθετηθούν ασπίδια για τον πυροβολητή στο Μ113.\nΤο Κένταυρος επίσης είχε κάποια πονηρά βιομηχανικά παιχνίδια. Όλα τα υπο-συστήματα ήταν γερμανικής προέλευσης και κατασκευής. Δεν λέω είναι εξαιρετικά ποιοτικά αλλά ίσως υπήρχαν και άλλες λύσεις πιο οικονομικές που κάλυπταν τις ανάγκες μας.\nΗταν επίσης εφοδιασμένο με το Mauser MK30-1 κατασκευής EBO το οποίο ήταν περισσότερο κατάλληλο όσον αφορά την διασπορά των πυρών για εναέριους παρά για χερσαίους στόχους. Ισως υπήρχε δυνατότητα για το MK30-2 αλλά θα απαιτούνταν εκ νέου άδεια παραγωγής που θα κόστιζε. Ίσως το Bushmaster mk II (με το οποίο προτείνονταν αρχικά) να ήταν φθηνότερο και η εταιρεία μετέπειτα να είχε πολύ περισσότερους εξαγωγικούς πελάτες.\nΗ απαίτηση αερομεταφοράς παρόλο που στην πράξη δε θα βοηθούσε ιδιαίτερα τις πολεμικές επιχειρήσεις στην Κύπρο (το πολύ να καταφέρναμε να μεταφέρουμε 50 οχήματα σε 4 διαφορετικές αποστολές υψηλού ρίσκου), οδήγησε το όχημα στο να είναι πολύ μικρό σε όγκο, χωρίς πρόβλεψη για μεγαλύτερο-ισχυρότερο κινητήρα στο μέλλον, στενός χώρος οδηγώντας την ομάδα πεζικού αναγκαστικά σε 6 άτομα. Το όχημα επίσης δε ήταν αμφίβιο πράγμα που κάνει κάποιον να αναρωτηθεί για το σε ποιο στάδιο επιχειρήσεων/ σημείο θέλαν να χρησιμοποιηθεί το όχημα κατά την ελληνική προέλαση του ποταμού ‘Εβρου.\nΠροσωπική μου άποψη είναι ότι το όποιο ΤΟΜΑ επιλεγή στο μέλλον πρέπει να έχει βαριά θωράκιση (έστω προσθαφαιρούμενη), λόγο ισχύος προς βάρους αντίστοιχο των LEO 2, φουλ σουίτα αισθητήρων για επίγνωση της τακτικής κατάστασης και να μπορεί το όχημα να μάχεται με την ομάδα πεζικού του ακόμη και αν αυτή είναι 6 μελής στην πράξη λόγω του ΤΟΜΑ θα έχει πολύ μεγαλύτερη ισχυ πυρός και επίγνωση της κατάστασης από μια κλασική 8 μελή ανεξάρτητη ομάδα πεζικού.\nΊσως λύση θα ήταν μια ξένη σχεδίαση και συμπαραγωγή στην Ελλάδα με ανάπτυξη υποσυστημάτων στη χώρα μας.\nΑΧΕΡΩΝ 2 Ιουλίου 2013\nἩ διαχείρηση ἑνός προγράμματος ΤΟΜΑ εἶναι ἄθλημα για μεγάλα παιδιά,με πείρα και τεχνολογική βάση ,ἀλλοιώς ἀπαιτείται γενναία χρηματοδότηση και πολιτική βούληση,σε βαθμό ἑννοείται πολύ μεγαλύτερο ἀπ΄ὅτι για καθιερωμένους κατασκευαστές.\nΠροσωπική μου προτίμηση εἶναι τα βαρέα ΤΟΜΠ,ὅπως ἀνέφερα πιό πάνω,ἀλλά ὅταν ἐξετάζουμε ἀμυντικά ἀγαθά ὠς βιομηχανικά,ὑπάρχουν κάποια κρίσιμα οίκονομοτεχνικά κριτήρια που λαμβάνονται πολύ σοβαρά ὑπ΄ὅψιν,και αὐτό δέν χρειάζεται να εἶναι κανείς μάνατζερ ἤ ἕστω ἐπιχειρηματίας για να το καταλάβει.\nΔέν πρέπει σε καμμία περίπτωση να μας διαφεύγει ὅτι ἀποφασιστικής σημασίας εἶναι και ἡ προσδοκώμενη πελατειακή βάση(του προϊόντος,ὅχι της κλίκας).\nὍταν μιλᾶμε για ἑλληνικά δεδομένα,μία προσγειωμένη ἐκτίμηση εἶναι ὅτι θα πρόκειται για 200-300 ὀχήματα το πολύ ὑπό τις παροῦσες συνθήκες.\nΠόσο θα συνέφερε να δημιουργήσουμε ὑποδομές για τέτοια ποσότητα,ὅταν ἔχουμε προ ὁφθαλμῶν την ἀπαξίωση της ἐπενδύσεως,στα Leopard-2HEL,για παράδειγμα;\ndefencegreece 4 Ιουλίου 2013\nΕπί των παρούσων συνθηκών έχεις απόλυτο δίκαιο.\nΑπλά θεωρώ ότι τεχνολογικά πρέπει αργά η γρήγορα να αναπτυσόμαστε στο μέτρο του δυνατού.\nΛόγω του ότι είμαστε αναγκασμένοι να έχουμε υψηλές αμυντικές δαπάνες λόγω της γειτονικής Τουρκίας πρέπει πέρα από το στήσιμο αμυντικής βιομηχανίας για την κάλυψη εγχώριων αναγκών Ελλάδας και Κύπρου να παράγουμε και προιόντα που θα μπορούν να σταθούν στη διεθνή αγορά ώστε να αποσβεστεί το κόστος.\nΧώρες όπως η Τσεχία, Σουηδία ή Ουκρανία μπορεί να μην διαθέτουν state of the art προιόντα έχουν όμως πολύ ισχυρή διεθνή παρουσία αναλογικά με το αμυντικό τους αποτύπωμα.\nΣτο παρόν η μόνη ρεαλιστική δυνατότητα είναι η προμήθεια 200-300 μεταχειρισμένων TOMA, κατά προτίμηση M2A2 (ODS?) Bradley, ιδιαίτερα μετά τις αποφάσεις του αμερικανικού στρατού για κατάργηση 12 μάχιμων ταξιαρχιών.\nΣτο μέλλον θα ήθελα να αναπτύσσαμε (στα πλαίσια κοινοπραξίας με ξένη εταιρεία) ένα όχημα ή καλύτερα ένα ερπυστριοφόρο ως πλατφόρμα για ΤΟΜΑ, βαρύ ΤΟΜΠ, ασθενοφόρο, έκδοση ΤΟΜΟ 120mm κτλ που θα υιοθετούνταν μαζικά μετά τα τέλη της δεκαετίας και θα παράγονταν σε τουλάχιστον 600-700 οχήματα διάφορων εκδόσεων. Με εξαίρεση την έκδοση ΤΟΜΑ οι υπόλοιπες εκδόσεις θα έχουν ασφαλως μικρότερο κόστος και με σωστό προγραμματισμό θα είναι οικονομικά εφικτό.\nΤο ίδιο όχημα πχ θα μπορούσε να εξοπλίζεται με πύργο ΤΟΜΑ (2 ατόμων/εναλλακτικα τηλεχειριζόμενο εσωτερικά από το όχημα με δυνατότητα hunter-killer) ή απλό τηλεχειριζόμενο με πυροβόλο 12.7mm και πρόσθετη θωράκιση δρώντας ως βαρύ ΤΟΜΠ.\nΥΓ Συγνώμη για την καθυστέρηση της απάντησης, βρισκόμουν εκτός έδρας…\nΑΧΕΡΩΝ 5 Ιουλίου 2013\nεκτός έδρας…να ὑποψιαστῶ ὅτι δέν ἐπρόκειτο για ἀναψυχή;\ndefencegreece 5 Ιουλίου 2013\nόχι για το άμεσο μέλλον μες στο κατακαλόκαιρο δεν προβλέπεται αναψυχή\ndefencegreece 6 Ιουλίου 2013


Τα διαδικτυακά μαθήματα ήρθαν για να μείνουν — Δημοσιογράφος\nΤα διαδικτυακά μαθήματα ήρθαν για να μείνουν\n17 Ιουνίου 2020 • editor • Γνώμες, Μαθητές\nΟ Κωνσταντίνος Δελαμάνης είναι μαθητής της Β’ τάξης στο Γενικό Λύκειο Βουλιαγμένης\nΤου Κωνσταντίνου Δελαμάνη\nΜετά τις διακοπές των Χριστουγέννων η καθημερινότητά μου έχει βρει και πάλι τη συνηθισμένη ροή της, όταν ξαφνικά όλα τα μέσα μαζικής ενημέρωσης αναφέρθηκαν σε αυτόν τον καινούργιο ιό. Δεν είχα προλάβει να συνειδητοποιήσω το τι γινόταν καλά καλά, όταν η εκδρομή της Β’ Λυκείου διακόπηκε λόγω απαγόρευσης της κυκλοφορίας. Και κάπου εκεί ήταν που ο ιός κι εγώ αποκτήσαμε εχθρικές σχέσεις.\nΟπότε εμένα η καραντίνα μου ξεκινάει με πολύ κακή διάθεση. Ένιωθα πως έχανα τον χρόνο μου στο σπίτι, όταν κατάλαβα πως θα μπορούσα να τον εκμεταλλευτώ για να τελειώσω τις δουλειές που είχα σε εκκρεμότητα αλλά και να ξεκουραστώ από τη μονότονη καθημερινότητα του σχολείο – φροντιστήριο – κολυμβητήριο και ξανά από την αρχή.\nΜε αφορμή το lockdown βρήκα την ευκαιρία να ξεδιπλώσω κάποια από τα «ταλέντα» μου, όπως αυτό της …παρασκευής καφέ αλλά και ακόμα πιο δημιουργικών όπως αυτό των videogames.\nΒέβαια, σε μία πιο σοβαρή ματιά θα μπορούσα να πω πως μέσα στον ατελείωτο χρόνο μου στο σπίτι μπόρεσα και βελτιώθηκα σε πολλές από τις ασχολίες μου, ενώ παράλληλα μου δόθηκε ο απαιτούμενος χρόνος για ένα πιο ποιοτικό διάβασμα, αλλά γι’ αυτό θα αναφερθώ εκτενέστερα παρακάτω. Όσο οι μέρες περνούσαν, η ανάγκη μου για να βγω λίγο έξω όλο και μεγάλωνε. Οι μόνες αφορμές ήταν είτε να πάω στο super market είτε για να αθληθώ. Όμως δεν ήμουν διατεθειμένος να μπω σε έναν κλειστό χώρο με τόσο κόσμο, αλλά ούτε και να τρέξω, μιας και εγώ και τα εξωτερικά αθλήματα έχουμε «χωρίσει» εδώ και πολύ καιρό. Έτσι, αποφάσισα μαζί με έναν φίλο μου να εξε- ρευνήσουμε τα βουνά της περιοχής, όπου ταυτόχρονα αθλούμασταν και παραμέναμε μακριά από τον κόσμο.\nΌσον αφορά το ζήτημα της εκπαίδευσης, ένα αμφιλεγόμενο θέμα κατά τη διάρκεια της καραντίνας, τόσο για τα διαδικτυακά μαθήματα όσο και για την επαναλειτουργία του σχολείου: Το σχολείο μου ήταν από τα πρώτα της περιοχής που ξεκίνησε τα διαδικτυακά μαθήματα με ένα σταθερό πρόγραμμα, από τις πρώτες μέρες κιόλας που άνοιξε η πλατφόρμα. Οι καθηγητές αξιοποιούσαν στο έπακρο τις νέες πλατφόρμες και τα μέσα σύγχρονης και ασύγχρονης εκπαίδευσης. Με τα νέα αυτά μέσα μπορέσαμε να δούμε τα μαθήματα με μία πιο ενδιαφέρουσα οπτική. Και ενώ τα σχολεία άνοιξαν, κάποιες συνήθειες της καραντίνας παρέμειναν, καθώς αρκετοί καθηγητές χρησιμοποιούν τις πλατφόρμες, για να μας προσφέρουν επιπλέον λήμματα και άλλες έγκυρες πηγές.\n« Πολιτικά ναυάγια στη μαρίνα Βουλιαγμένης\nΣυνειδητοποιώντας ότι σχολείο δεν είναι μόνο γνώσεις »


Η σούπα που γιατρεύει!\nη σούπα που γιατρεύει\nΧειμώνας ακόμα, και τι χειμώνας! Με τα κρύα του, τις βροχές, τα χιόνια του και τα κρυολογήματά του!\nΈνα ελαφρύ μα καλό φαγητάκι είναι ό,τι πρέπει για ν' ανακουφιστείτε. Χαλαρώστε, κουκουλωθείτε κι απολαύστε τη φροντίδα των οικείων σας (όσοι είστε τυχεροί κι έχετε αυτό το προνόμιο).\nΤη συνταγή μάς την προτείνει το foodjunkie.eu. Έτσι περίπου την κάνω κι εγώ. Απολαύστε την και προπάντων δώστε τον χρόνο στον εαυτό σας ν' ανακάμψει.\nΣας την μεταφέρω όπως ακριβώς την έχει γράψει η κοπέλα του blog.\nΡίξτε στη χύτρα το λάδι και ζεστάνετέ το σε δυνατή φωτιά. Μόλις κάψει, προσθέστε τα κομμάτια κρέατος και τσιγαρίστε τα μέχρι να πάρουν σκούρο χρώμα και σχεδόν να κολλήσουν στην κατσαρόλα. Για να δείτε πως γίνεται αυτό, δείτε αυτό το πόστ. *Σ' αυτό το σημείο δεν βλέπω σύνδεση με το ποστ, γι' αυτό σας δίνω στο τέλος της σελίδας το μπλογκ της για να μπορέσετε να μπείτε και να το εξερευνήσετε...\nΡίξτε τότε τα λαχανικά, κλείστε τη χύτρα και ακολουθώντας τις οδηγίες του κατασκευαστή, ψήστε από την ώρα που θα αρχίσει να βγάζει ατμό, περίπου 30 λεπτά. Αν δεν έχετε χύτρα, σιγοβράστε με κλειστό καπάκι περίπου 2-3 ώρες, μέχρι να μαλακώσει το κρέας. Θα πρέπει σε αυτήν την περίπτωση να προσθέτετε κάθε τόσο νερό, μιας και η σούπα χρειάζεται ζουμάκι.\nΌταν θα είναι έτοιμη, βγάλτε τα λαχανικά και το κρέας με μια τρυπητή κουτάλα (ή σουρώστε τη) και μέσα στο ζωμό ρίξτε 50 γρ. κριθαράκι μέτριο ανά 1 λίτρο ζωμό. Εμένα συνήθως παίρνει 100 γρ. Αλατίστε και βράστε για 15-17 λεπτά (όσο χρειάζεται το κριθαράκι για να μαλακώσει δηλαδή).\nΠηγή ανάρτησης: https://foodjunkie.eu/2017/01/22/beef-consome-soup/#more-11482\nΕτικέτες η σούπα που γιατρεύει κρεατόσουπα Συνταγές


Η κρυφή σελίδα του ηλιακού συστήματος: παγωμένο νερό;\nΣύννεφα και βροχή λόγω έλλειψης ατμόσφαιρας, μέρες καύσης … το φεγγάρι είναι στεγνό, πολύ ξηρό. Κανένα νερό – σε υγρή ή ατμώδη μορφή – δεν έχει λουστεί ποτέ στις ακτές του. Ωστόσο, διάφορα ίχνη υποδηλώνουν ότι το μόριο H2O υπάρχει στην πραγματικότητα. Συγκεκριμένα, μελέτες σεληνιακού προβολέα της NASA και LRO ανίχνευσαν σημαντικές ποσότητες υδρογόνου στους πόλους το 1998 και το 2009, αντίστοιχα, υποδεικνύοντας την πιθανή παρουσία πάγου.\nΚρυμμένο χιόνι στη σκιά των ανάγλυφων\n«Μπορεί να έχει σχηματιστεί με την πάροδο του χρόνου από νερό που φέρνουν μικρομετεωρίτες ή κατά τη διάρκεια χημικών αντιδράσεων.Μεταξύ των πυρήνων υδρογόνου που εκπέμπονται από τον ήλιο και του οξυγόνου στους βράχους, Ο Pierre-Yves Meslin, ερευνητής στο Ινστιτούτο Έρευνας Αστροφυσικής και Πλανητολογίας, εξηγεί ότι είναι ο ηγέτης του πειράματος Dorm για τη μελέτη μηχανισμών για τη μετανάστευση αερίου σεληνίτη σε μελλοντικά κινεζικά ταξίδια Chang’e6. Η θερμότητα της ημέρας θα τραβήξει αυτά τα μόρια νερού από την επιφάνεια του φεγγαριού, τα οποία θα μετατραπούν σε αέριο και θα διανύσουν μια ορισμένη απόσταση προτού τεθούν ξανά στο έδαφος τη νύχτα. Αυτά που πέφτουν κάτω από τον πυθμένα των κρατήρων, όπου η θερμοκρασία δεν ξεπερνά τους -173 βαθμούς Κελσίου, παγιδεύονται με τη μορφή πάγου. Χιόνι κρυμμένο στις σκιές των βουνών … αλλά πόσο;\n«Μιλάμε για ένα ορισμένο ποσοστό περιεχομένου σε βάθος λίγων δεκατοστών από το οποίο μετρήθηκεΟ αστρονομικός φυσικός συνεχίζει. Εάν τα σήματα που ανιχνεύονται είναι στην πραγματικότητα παρόμοια με τον πάγο, τότε το νερό ή το υδρογόνο δεν είναι χημικά συνδεδεμένο με μέταλλα ή κόκκους.\nΕξερευνήστε το σκοτάδι των κρατήρων του σεληνίτη για να βρείτε τον περίφημο πάγο!\nΤο 2023, το ρόβερ Viper της NASA θα σας βοηθήσει να μάθετε περισσότερα. Στόχος: Εξερευνήστε το σκοτάδι των κρατήρων σεληνίτη για να αναζητήσετε δημοφιλή πάγο! Το rover, το οποίο ζυγίζει 430 κιλά, θα κάνει μια σειρά από ασκήσεις μέσα στη μικρή άβυσσο Noble πριν αναλύσει τα πτητικά συστατικά που θα εναποτεθούν και θα συλλεχθούν σε ένα τμήμα του Νότιου Πόλου. Με μια ελπίδα: να προσδιορίσουμε πόσο νερό υπάρχει πραγματικά στη σεληνιακή επιφάνεια. Διαπιστώστε λοιπόν αν το τελευταίο, μια μέρα, θα αξιοποιηθεί … για παράδειγμα, για την παραγωγή καυσίμων για πυραύλους που πηγαίνουν στον Άρη! Αλλά αυτό είναι ήδη μια άλλη ιστορία…\nREAD Η συνετή ολοκλήρωση της συνεργασίας της Sciences Bow με την Total\nΤο φεγγάρι βρίσκεται κοντά στον νότιο πόλο, Η Viper Rover θα λάβει δείγματα, τα οποία, αφού αναλυθούν, θα καταστήσουν δυνατή την εκτίμηση της περιεκτικότητας σε νερό του εδάφους του δορυφόρου μας. (NASA / Daniel Rutter)\nΤου Wahe der Minasian\nPrev post Κάιν πριν/μετά. Από την Καέν στο Λανγκρόν: Η πολυσύχναστη ζωή στο Trois-Gres-Fontain\nNext post Οι Νάγκετς προσπαθούν ακόμα να δαμάσουν τους Τρικέφαλους Γουόριορς


Coop Real Estate - Ισόγειο κατάστημα στον Αγρό, Λεμεσός\nΙσόγειο κατάστημα στον Αγρό, Λεμεσός – Ref. No. REO/16/232\nΛεμεσός - Αγρός\nRef. No. REO/16/232\nΕνδεικτική Τιμή Πώλησης: 231.000 Ευρώ\nΙσόγειο κατάστημα με υπόγειους χώρους το οποίο βρίσκεται στον Αγρό, στην Επαρχία Λεμεσού.\nΒρίσκεται σε απόσταση περί τα 210μ. ανατολικά της εκκλησίας Παναγία η Ελεούσα.\nΤο τεμάχιο έχει ακανόνιστο σχήμα με κλίση επιφάνειας εδάφους από βορρά προς νότο. Το υπό μελέτη αποτελείται από ισόγειοκατάστημα και 2 χώρους υπογείων. Εμβαδόν καταστήματος περί τα 192τ.μ. πλέον 165τ.μ. υπόγειο αρ. 1 και 165τ.μ. υπόγειο αρ. 2. Το ακίνητο ενοικιάζεται σε μη θέσμιο ενοικιαστή.\nΕμπίπτει εντός της Οικιστικής Ζώνης Η1 με ανώτατο συντελεστή δόμησης 120%, ανώτατο συντελεστή κάλυψης 70%, ανώτατος αριθμός ορόφων 3 σε 11,40μ.\nΑρ Εγγρ. 0/9448\nΕμβαδόν 220 τ.μ.\nΗμερομηνία ανακοίνωσης: 13/12/2016.


Secret Must Μαλλιά...ο καθρέφτης της διατροφής μας - Secret Must\nPosted On 11 Αυγ 2013\nΤι σχέση έχουν τα μαλλιά μας με την διατροφή μας; Ποιες είναι οι τροφές που μας δίνουν λαμπερά μαλλιά;\nΌλες οι γυναίκες που αγαπούν τον εαυτό τους θα ήθελαν να έχουν υγιή και όμορφα νύχια και μαλλιά.\nΣυνήθως οι περισσότερες συμβουλεύονται κάποιους »ειδικούς» και προχωρούν στην κατανάλωση συμπληρωμάτων βιταμινών-μετάλλων και ιχνοστοιχείων και στην χρήση ειδικών προϊόντων για την φροντίδα των μαλλιών και των νυχιών τους. Δεν γνωρίζουν ωστόσο ότι αυτά τα σκευάσματα μπορεί να τις επιβαρύνουν και πως μέσω της διατροφής τους θα μπορούσαν να βελτιώσουν την κατάσταση των νυχιών και των μαλλιών τους.\nΗ διατροφή είναι το »παν»\nΑπό τα μαλλιά κάποιου μπορούμε συνήθως να καταλάβουμε αν κάνει άστατη διατροφή ή δίαιτα και δεν λαμβάνει τα απαραίτητα θρεπτικά συστατικά, καθώς τα μαλλιά αποτελούν τον καθρέπτη των διατροφικών μας συνηθειών.\nΌταν κάποιος δεν τρέφεται σωστά έχει θαμπά και ταλαιπωρημένα μαλλιά.\nΗ διατροφή μπορεί να βοηθήσει αρκετά στο να φαίνονται τα μαλλιά σας πιο υγιή και όμορφα.\nΘα πρέπει να είναι πλούσια σε βιταμίνες του συμπλέγματος Β που είναι σημαντικές για το σχηματισμό των ερυθρών αιμοσφαιρίων και της αιμογλοβίνης, η οποία έχει ως κύριο στόχο τη μεταφορά οξυγόνου από τους πνεύμονες σε άλλους ιστούς του σώματος όπως είναι και τα μαλλιά.\nΣε βιταμίνη Α που είναι πολύ σημαντική για την ομαλή και άρτια ανάπτυξη όλων των κυττάρων του οργανισμού μας και η έλλειψή της κάνει ξηρά τα μαλλιά.\nΣε βιταμίνη C που είναι απαραίτητη για το σχηματισμό του κολλαγόνου, μιας δομικής ουσίας που αποτελεί τη βάση του ιστού του τριχοθυλακίου από το οποίο παράγεται και αναπλάθεται η τρίχα και επίσης έχει αντιοξειδωτική δράση με αποτέλεσμα να προστατεύει τα κύτταρα της τρίχας από τις ελεύθερες ρίζες, καθυστερώντας έτσι την πρόωρη γήρανση των μαλλιών.\nΣε βιταμίνη K , σε ψευδάργυρο που βοηθά στην σύνθεση της κερατίνης.\nΣε σίδηρο που η έλλειψή του οδηγεί σε τριχόπτωση.\nΣε χαλκό που συμβάλλει στο σχηματισμό της αιμογλοβίνης και είναι απαραίτητη για τη μεταφορά οξυγόνου στα ερυθροκύτταρα του αίματος. Ο χαλκός αλληλοεπηρεάζεται από την παρουσία του ψευδαργύρου και η πολύ μεγάλη συγκέντρωση του δεύτερου μειώνει την απορρόφηση του πρώτου και τέλος…\nσε πρωτείνες η έλλειψη των οποίων οδηγεί σε τριχόπτωση.\nΑς δούμε λοιπόν ποιες τροφές μπορούν να συμβάλλουν στο να αποκτήσετε υγιή και λαμπερά μαλλιά!\nΤα αυγά: που περιέχουν βιταμίνες του συμπλέγματος Β και πρωτείνες υψηλής βιολογικής αξίας.\nΤα δημητριακά: που περιέχουν ψευδάργυρο, σίδηρο και βιταμίνες του συμπλέγματος Β και Ε.\nΤα πουλερικά: που περιέχουν πρωτείνες και σίδηρο.\nΤα γαλακτοκομικά: καθώς περιέχουν ασβέστιο.\nΤα καρότα: που περιέχουν βιταμίνη Α.\nΟι ξηροί καρποί: που περιέχουν βιταμίνη Ε, ψευδάργυρο και σελήνιο.\nΤα όσπρια που περιέχουν: σίδηρο, ψευδάργυρο και βιοτίνη.\nΤα σκούρα πράσινα λαχανικά: καθώς περιέχουν ασβέστιο, σίδηρο, βιταμίνες Α και C.\nΤα λιπαρά ψάρια: που περιέχουν ω-3 λιπαρά οξέα, πρωτείνες και σίδηρο.\nΤο αβοκάντο: που περιέχει βιταμίνες του συμπλέγματος Β, Ε, Κ και ψευδάργυρο καθώς και σίδηρο.\nΟι μπανάνες: που περιέχουν βιοτίνη.\nΤο συκώτι: το οποίο περιέχει αρκετό σίδηρο και βιταμίνη Α.\nΘαλασσινά και μανιτάρια: που περιέχουν αρκετό ψευδάργυρο.\nΜαύρη σοκολάτα: που περιέχει χαλκό.\nΕννοείται βέβαια πως επιβάλλεται να καταναλώνετε φρέσκα φρούτα που περιέχουν αρκετές βιταμίνες και άφθονο νερό το οποίο είναι υπεύθυνο για την μεταφορά των βιταμινών στις τρίχες.\nΕάν η διατροφή σας περιλαμβάνει όλα τα παραπάνω ή έστω τα περισσότερα από αυτά, είναι σίγουρο πως τα μαλλιά σας θα σφύζουν από υγεία!


Μαρία Βλαζάκη: Πολιτική ταπείνωσης της πολιτιστικής κληρονομιάς - Διεθνές ράπισμα για τα αρχαία Βενιζέλου | INDEPENDENTNEWS\nΤετάρτη, 28 Ιουλίου, 2021 (06:42)\nHome / ΠΟΛΙΤΙΣΜΟΣ / Μαρία Βλαζάκη: Πολιτική ταπείνωσης της πολιτιστικής κληρονομιάς – Διεθνές ράπισμα για τα αρχαία Βενιζέλου\nΜαρία Βλαζάκη: Πολιτική ταπείνωσης της πολιτιστικής κληρονομιάς – Διεθνές ράπισμα για τα αρχαία Βενιζέλου\nPosted on 10 Δεκεμβρίου, 2020, 5:47 μμ\n«Ο μακροχρόνιος δανεισμός αρχαιοτήτων όπως τον επιχειρεί η κα Μενδώνη είναι αδιανόητη ενέργεια, ετσιθελική και χωρίς καμιά νομιμοποίηση» τόνισε σήμερα Στο Κόκκινο η σπουδαία αρχαιολόγος Μαρία Βλαζάκη, επίτιμη γενική διευθύντρια και πρώην γενική γραμματέας του Υπουργείου Πολιτισμού.\n«Στον αρχαιολογικό νόμο προβλέπεται δανεισμός πέντε χρόνων με δυνατότητα ανανέωσης άλλων πέντε. Αυτό είναι κάτι λογικό» είπε η κα Βλαζάκη μιλώντας στην Ευγενία Λουπάκη.\n«Αλλά η κα Μενδώνη ακολουθεί πολιτική ταπείνωσης της Αρχαιολογικής Υπηρεσίας και του Αρχαιολογικού νόμου και προχωρεί στην απίστευτη παραχώρηση των αρχαιοτήτων μας για μισό αιώνα. Κι αυτό ως υποχώρηση μπροστά στην γενική κατακραυγή, γιατί αρχικά ήθελε να τα δανείζει για 50+50 χρόνια δηλαδή έναν αιώνα!»\nΗ κα Βλαζάκη αναφέρθηκε στην εξωστρεφή πολιτιστική πολιτική επί ΣΥΡΙΖΑ και σημείωσε ότι έχουν γίνει με μεγάλη επιτυχία περιοδικές εκθέσεις ελληνικών αρχαιοτήτων ανά τον κόσμο.\n«Τη στιγμή που ζητούμε την επιστροφή των αρχαιοτήτων μας, δεν μπορεί να τις χαρίζουμε ουσιαστικά. Η πολιτιστική κληρονομιά είναι ο πλούτος μας. Και από οικονομική άποψη, εφ’ όσον θέλουμε τουρισμό πρέπει να την διαφυλάττουμε ως κόρην οφθαλμού, εδώ στην πατρίδα μας».\n«Όλα φαίνεται να γίνονται επ’ ωφελεία του ιδιωτικού τομέα» υπογράμμισε η Μαρία Βλαζάκη, αναφερόμενη και στην πρόσφατη τελετή εγκαινίων του ανελκυστήρα Αναπήρων στην Ακρόπολη. «Τα ιδρύματα έχουν αναλάβει όχι τον ευπρόσδεκτο ρόλο του χορηγού αλλά του συνδιαμορφωτή, τουλάχιστον, των αποφάσεων για τον πολιτισμό. Και το Ίδρυμα Ωνάση στην περίπτωση της Ακρόπολης και το ίδρυμα Νιάρχος και το Λάτση σε άλλες περιπτώσεις».\nΓια την περιβόητη τσιμεντόστρωση του Ιερού Βράχου η κα Βλαζάκη τόνισε ότι «ενώ ανακοινώθηκε ότι θα είναι μια οδός για τους ανάπηρους, αυθαίρετα και παράνομα διευρύνθηκε και έγινε αυτή η… λεωφόρος, χωρίς καμία μελέτη και έγκριση από το ΚΑΣ. Το έχουν καταγγείλει και οι ενώσεις των αναπήρων ότι χρησιμοποιήθηκαν».\nΤέλος η κ. Βλαζάκη αναφέρθηκε στη σημαντική απόφαση – κόλαφο για την κυβέρνηση του ICOMOS που είναι ο Διεθνής Οργανισμός Μνημείων και Τοποθεσιών, θεσμικό όργανο – σύμβουλος της Ουνέσκο.\n«Με συντριπτική πλειοψηφία η Γενική Συνέλευση του ICOMOS τάχθηκε υπέρ της διατήρησης των αρχαιοτήτων της Βενιζέλου στη θέση τους, κατά χώραν. Νομίζω ότι αυτή την απόφαση πρέπει να την λάβει σοβαρά υπ’ όψιν του το Συμβούλιο της Επικρατείας και να εμποδίσει το έγκλημα που επιχειρείται από καθαρά ρεβανσιστική πρόθεση. Διότι αν είχε συνεχιστεί η λύση που είχε προκριθεί το μετρό τώρα θα λειτουργούσε».\nΜετά τον σάλο: Τι απαντά το Υπουργείο Πολιτισμού για την (τσιμεντωμένη) πλημμυρισμένη Ακρόπολη


Επιτάχυνση στην κινητικότητα, «φρένο» για τους προϊσταμένους | Η Εφημερίδα των Συντακτών\nΠρος δίμηνη μετάθεση βαίνουν τα χρονοδιαγράμματα για την επιλογή προϊσταμένων στο Δημόσιο, με το υπουργείο Διοικητικής Ανασυγκρότησης να ζητά χθες από τους δανειστές «έξτρα χρόνο» για την ολοκλήρωση των κρίσεων, αίτημα που «φάνηκε να γίνεται αποδεκτό» σύμφωνα με αρμόδιες πηγές.\nΑφορμή αποτελεί ο όγκος των υποψηφίων που διεκδικούν θέσεις ευθύνης, καθιστώντας τις κρίσεις περαιτέρω χρονοβόρες για αντικειμενικούς λόγους.\nΣύμφωνα με τα στοιχεία που παρουσίασε το υπουργείο, συνολικά 138 θέσεις γραμματέων υπουργείων και γενικών διευθυντών διεκδικούνται από 10.000 προσοντούχους υπαλλήλους.\nΤο υπουργείο θέλει να μεταθέσει την τοποθέτηση γενικών διευθυντών από τον Μάρτιο στον Ιούνιο, των διευθυντών από τον Ιούνιο στον Αύγουστο και για τους επόμενους δύο μήνες τις επιλογές τμηματαρχών. Για τους 69 γραμματείς (διοικητικούς, τομεακούς κ.λπ.), υπόθεση που άπτεται της αποκομματικοποίησης του Δημοσίου, το χρονοδιάγραμμα παραμένει έως τον Ιούνιο.\nΩς προς την κινητικότητα, το υπουργείο εξετάζει το ενδεχόμενο επιτάχυνσης της διαδικασίας μέσω νομοθετικής ρύθμισης.\nΠάντως, όπως πληροφορείται η «Εφ.Συν.», η Κεντρική Επιτροπή Κινητικότητας προγραμματίζει να συνεδριάσει στις 15 Μαρτίου, ώστε να εξετάσει τα αιτήματα που κατέθεσαν οι υπηρεσίες για μετατάξεις υπαλλήλων στο πλαίσιο του β' κύκλου.\nΩς προς την αξιολόγηση των δημοσίων υπαλλήλων -δεν απασχόλησε τη συνάντηση της υπουργού Διοικητικής Ανασυγκρότησης, Ολγας Γεροβασίλη, με τους δανειστές- οι εξελίξεις ήρθαν από το εσωτερικό.\nΗ ΑΔΕΔΥ εμφανίζει αλλαγή στάσης και δείχνει πρόθυμη να συζητήσει το «καυτό» ζήτημα της αξιολόγησης συμμετέχοντας σε σχετική διμερή Επιτροπή με το υπουργείο. Ωστόσο, θέτει ως «προαπαιτούμενο» να αναστείλει το υπουργείο «άμεσα» τις διαδικασίες αξιολόγησης για όσο διάστημα διαρκέσουν οι εργασίες της Επιτροπής.\nΗ συγκρότηση της επιτροπής προτάθηκε από την κ. Γεροβασίλη στην ΑΔΕΔΥ σε πρόσφατη συνάντησή τους. Σήμερα η ΑΔΕΔΥ αναμένει την απάντηση της υπουργού στην προϋπόθεση που θέτει για «πάγωμα» της αξιολόγησης, «το συντομότερο δυνατό, προκειμένου να καθορίσουμε την τελική μας στάση», όπως αναφέρει σε χθεσινή επιστολή της.\nΥπενθυμίζεται ότι στη διάρκεια του 2017, η στάση της ΑΔΕΔΥ ήταν κάθετη. Ζητούσε απόσυρση του νόμου για την αξιολόγηση (ν. 4369/2016), στάση που μοιάζει να μην είναι πλέον πλειοψηφική.\nΟι φετινές διαδικασίες αξιολόγησης έχουν ήδη ξεκινήσει σε ορισμένα τμήματα του Δημοσίου, «με τον ίδιο στρεβλό τρόπο» όπως και πέρυσι, περιέγραψε στην «Εφ.Συν.» συνδικαλιστική πηγή, εξηγώντας ότι και πάλι δεν συγκροτήθηκαν ολομέλειες, δεν προχώρησε η στοχοθεσία κ.λπ., «κάτι που αυτομάτως υπονομεύει τη διαδικασία αλλά και τη συζήτηση γύρω από την αξιολόγηση».\nΗ ΑΔΕΔΥ επιμένει να ζητά απόσυρση της διάταξης που προέβλεπε αποκλεισμό από τις κρίσεις όσων προϊσταμένων συμμετείχαν στην απεργία-αποχή.\nΜε βάση το ρεπορτάζ της «Εφ.Συν.» αλλά και τις θέσεις που έχει αποτυπώσει η ΑΔΕΔΥ για την αξιολόγηση υπαλλήλων, το ανώτατο συνδικαλιστικό όργανο του Δημοσίου ενδεχομένως να... έριχνε νερό στο κρασί του εάν αποσυρόταν η παραπάνω διάταξη, εάν προβλεπόταν ρητώς στη νομοθεσία ότι η αξιολόγηση δεν θα μετρήσει στις πρώτες κρίσεις με το νέο σύστημα επιλογής προϊσταμένων, εάν αποκλειστεί οποιαδήποτε σύνδεση της αξιολόγησης με απολύσεις κ.λπ.


Δευτέρα, 10 Αυγούστου 2020 04:07:46 ΜΜ\nΑρχική›Διεθνή›Χρηματιστήρια›Ενισχύεται η Wall Street από την εκτίναξη των θέσεων εργασίας\n23:08 - 02 Ιουλ 2020 | Χρηματιστήρια\nΣτήριξη στα θετικά αποτελέσματα για τις θέσεις εργασίας στις ΗΠΑ τον Ιούνιο, αλλά και στις προσπάθειες για το εμβόλιο του κορονοϊού, βρίσκει το επενδυτικό κλίμα με τους βασικούς δείκτες να κλείνουν ανοδικά τη συνεδρίαση.\nΕιδικότερα, ο βιομηχανικός δείκτης Dow Jones καταγράφει άνοδο 0,36% στις 25.827,36 μονάδες. Ο τεχνολογικός δείκτης Nasdaq σημειώνει αύξηση κατά 0,52% στις 10.207,63 μονάδες, ενώ ο ευρύτερος S&P 500 ενισχύεται κατά 0,45% στις 3.130,01 μονάδες.\nΘετικότερα του αναμενομένου ήταν τα στοιχεία για την απασχόληση στις ΗΠΑ τον Ιούνιο, μετά τις μεγάλες απώλειες των προηγούμενων μηνών, λόγω των μέτρων lockdown. Ειδικότερα, η αμερικανική οικονομία ανέκτησε 4,76 εκατ. θέσεις εργασίας τον Ιούνιο.\nΑυτό οδήγησε τον δείκτη ανεργίας να μειωθεί στο 11,1% τον Ιούνιο από 13,3% τον Μάιο. Σημειώνεται ότι μόλις τον περασμένο Μάρτιο η ανεργία ήταν κοντά σε χαμηλό 50 ετών στο 3.5%.\nΔιευρύνθηκε όμως, το εμπορικό έλλειμμα στις ΗΠΑ τον Μάιο κατά 9,7% στα 54,6 δισ. δολάρια, όπως ανακοίνωσε η κυβέρνηση. Οι συνολικές εξαγωγές είναι μειωμένες κατά 32% από τον Μάιο του 2019, ενώ οι εισαγωγές διαμορφώθηκαν χαμηλότερα 25%, καθώς η πανδημία επιβραδύνει το εμπόριο παγκοσμίως.\nΣτο μέτωπο του κορονοϊού, «μικροεργοστάσια RNA» κατασκευάζει η Tesla για την CureVac, φαρμακευτική εταιρεία που βρίσκεται στη διαδικασία ανάπτυξης ενός εμβολίου. Η Φλόριντα κατέγραψε ρεκόρ νέων κρουσμάτων κορονοϊού την Πέμπτη, ανακοινώνοντας πάνω από 10.000 νέες μολύνσεις.\nΜε ώθηση από τη γενναία πτώση στα αποθέματα αμερικανικού αργού στις ΗΠΑ, την προηγούμενη εβδομάδα, αλλά και την άνω του αναμενομένου αύξηση στις θέσεις εργασίας τον Ιούνιο, οι τιμές του πετρελαίου έκλεισαν με κέρδη τη συνεδρίαση της Πέμπτης.\nΣυγκεκριμένα, το αμερικανικό αργό παρουσιάζει άνοδο κατά 1,30% στα 40,34 δολάρια το βαρέλι, ενισχυμένο κατά 0,52 δολάρια. Το Brent καταγράφει κέρδη 1,81% στα 42,80 δολάρια το βαρέλι με υψηλό ημέρας τα 43,23 δολάρια.\nΆνοδος για χρυσό και ασήμι\nΜικρή άνοδο κατέγραψε ο χρυσός με την τιμή του να διαμορφώνεται στα 1.788 δολάρια ανά ουγγιά, ενισχυμένη κατά 0,46%. Παρόμοια πορεία ακολούθησε το ασήμι με την τιμή να διαμορφώνεται στα 18,277 δολάρια ανά μετρικό τόνο και αύξηση 0,32%.\nΜεγαλύτερη άνοδο 0,52% κατέγραψε ο χαλκός στα 2,733 δολάρια ανά μετρικό τόνο.\nΤο φυσικό αέριο ενισχύθηκε κατά 3,17% στα 1,724 δολάρια ανά φυσική ατμόσφαιρα, ενώ απώλειες 2,31% κατέγραψε το αμερικανικό σιτάρι στα 486,5 δολάρια το μπουσέλ\nΧωρίς κέρδη το ευρώ\nΟριακά κινείται το ευρωπαϊκό νόμισμα στις διεθνείς ισοτιμίες. Πτώση 0,10% απέναντι στο δολάριο φέρνει την ισοτιμία στα 1,1239 δολάρια ανά ευρώ. Χωρίς μεταβολή η ισοτιμία με τη στερλίνα στις 0,9017 ευρώ ανά βρετανική λίρα.\nΑναφορικά με την τουρκική λίρα, το ευρώ ενισχύεται οριακά κατά 0,06% στις 7,7042 λίρες. Πτώση ωστόσο 0,77% σημειώνει απέναντι στο ρούβλι με την τιμή να διαμορφώνεται στα 79,3461 ρούβλια. Στα 1,2466 δολάρια διαμορφώνεται η ισοτιμία του αμερικανικού νομίσματος με τη στερλίνα η οποία καταγράφει πτώση 0,04%. Τέλος, μικρή άνοδο 0,07%εμφανίζει το δολάριο απέναντι στο ιαπωνικό γιεν στα 107,53 γιεν.\nΤελευταία τροποποίηση στις 23:33 - 02 Ιουλ 2020


Στον δικό μας «ευπαθή» κόσμο πατάμε συχνά το pause | Doctorweb.gr\nΣτον δικό μας «ευπαθή» κόσμο πατάμε συχνά το pause\nΒάσω Ραφαέλα Βακουφτσή\nΜουσικός - Ασθενής με Νόσο του Crohn\nΤο 2020 θα είναι μια χρονιά που θα την θυμόμαστε. Ο τρόπος ζωής μας, το περιβάλλον μας και οι σχέσεις μας έχουν αλλάξει. Η τροποποιημένη αυτή καθημερινότητα κάνει πολλούς από εμάς να νιώθουμε απομονωμένοι, φοβισμένοι και επηρεάζει τα συναισθήματα μας.\nΗ ζωή με μια χρόνια ασθένεια δεν ήταν ποτέ εύκολη, αλλά στην εποχή της πανδημίας έχει γίνει ακόμα πιο δύσκολη. Τα τακτικά ιατρεία των νοσοκομείων κλείνουν, τα προγραμματισμένα χειρουργεία αναβάλλονται και πολλά άλλα. Κάποιοι από εμάς ίσως να είχαμε κάποιο σοβαρό ραντεβού σε νοσοκομείο που ακυρώθηκε ή ένα χειρουργείο που αναβλήθηκε.\nΛίγοι μπορούν να καταλάβουν τι ακριβώς σημαίνει αυτό εκτός από τους ίδιους τους ασθενείς, κυρίως όσοι ζουν μαζί τους ή τους φροντίζουν.\n“Μην ανησυχείς”, λένε. “Είναι «μόνο οι ηλικιωμένοι και τα άτομα με υποκείμενα νοσήματα που κινδυνεύουν”. Άνθρωποι σαν εμένα και σαν κάποιους άλλους εκεί έξω, δηλαδή…\nΚατά κάποιον σχεδόν ειρωνικό τρόπο, φαίνεται πως τώρα που βρισκόμαστε σε κίνδυνο, τώρα όλοι εμείς οι αόρατοι γίναμε ορατοί. Όλοι μιλάνε για εμάς! Είμαστε οι λεγόμενες ευπαθείς ομάδες, αυτοί που κινδυνεύουν περισσότερο από αυτόν τον νέο ιό… Με αυτό και μετά από πολύ σκέψη, θα ήθελα να σας καλωσορίσω σε έναν άλλον κόσμο, τον οποίο ίσως να μην τον είχατε σκεφτεί ποτέ μέχρι πρόσφατα.\nΘα ήθελα να σας καλωσορίσω στον κόσμο μας, τον κόσμο στον οποίο ζούμε πολλοί χρόνιοι ασθενείς.\nAν είσαι υγιής και διαβάζεις αυτό το κείμενο, σε παρακαλώ να το διαβάσεις ολόκληρο, μέχρι το τέλος.\nΕίμαστε αναγκασμένοι -όλοι, υγιείς και μη- να απομονωθούμε, γιατί κάθε επαφή μας με τον έξω κόσμο ενδέχεται να επηρεάσει σοβαρά την υγεία μας. Αυτό συμβαίνει σχεδόν σε παγκόσμιο επίπεδο πια. Τα top hashtags είναι #ΜένουμεΣπίτι και #StayHome και όλοι ψάχνουμε τρόπους να γεμίσουμε δημιουργικά τον χρόνο μας.\nΓια πολλούς από εμάς τους ασθενείς με χρόνιες παθήσεις, οι περίοδοι απομόνωσης είναι συνηθισμένες και όχι, ποτέ δεν είναι εύκολο. Αυτή τη στιγμή, με την τρέχουσα κρίση για την υγεία, όλο και περισσότεροι άνθρωποι αντιμετωπίζουν την πραγματικότητα της απομόνωσης.\nΚαλώς ήρθατε στον κόσμο μας\nΚαλώς ήρθατε στον κόσμο μας, όπου η υγεία σου σε αναγκάζει να μείνεις στο σπίτι και να μην πας στη δουλειά σου για μικρό ή και μεγάλο χρονικό διάστημα. Ή ακόμα χειρότερα, η υγεία σου δεν σου επιτρέπει να εργαστείς καθόλου. Που η υγεία σου σε αναγκάζει να ακυρώσεις εκείνο το γεύμα που είχες κανονίσει με τους φίλους σου ή ένα ταξίδι.\nΚαλώς ήλθατε στον κόσμο μας, όπου ο κόσμος γύρω μας συνεχίζει ενώ ο προσωπικός μας κόσμος ανά διαστήματα πατάει pause. Αναρωτηθήκατε ποτέ τι συμβαίνει μετά τη λήψη μιας διάγνωσης που αλλάζει τη ζωή; Τι γίνεται αφού αντιμετωπίσεις μια αναπηρία που αλλάζει ολόκληρη την πορεία της ζωής σου; Θα σας πω εγώ, βασισμένη σε αυτό που ζω: η ζωή συνεχίζεται!\nΜια ζωή όπου τα μεγάλα άγνωστα γίνονται μέρος της καθημερινής ύπαρξης σου…\nΚαλώς ήρθατε στη ζωή που πρέπει να χαμογελάτε ακόμα κι αν πονάτε σε κάθε εκατοστό του σώματος σας, αν φοβάστε, αν νιώθετε λυπημένος, αν αν αν…\nΟι άνθρωποι συχνά δε συνειδητοποιούν τι έχουν μέχρι να το χάσουν και για όσους από εσάς είστε υγιείς, αυτές οι επόμενες εβδομάδες πιθανότατα θα σας διδάξουν πολλά και ελπίζω στο μέλλον αυτό να σας κάνει να έχετε λίγη περισσότερη κατανόηση για εμάς που ζούμε με κάποια χρόνια πάθηση.\nΤην επόμενη φορά που θα πιάσετε τον εαυτό σας να βαριέται, ελπίζω να το θυμάστε αυτό. Όταν όλα αυτά τελειώσουν, ελπίζω να το θυμάστε αυτό. Όταν οι καραντίνες λήξουν και βγούμε ξανά έξω στον καθαρό αέρα και τον ήλιο, ελπίζω να μην ξεχάσετε πως αισθανθήκατε κατά τη διάρκεια αυτής της περιόδου. Όταν ο COVID-19 γίνει μια μακρινή μνήμη για όλη την κοινωνία και επιστρέψουμε στην κανονική μας ζωή, αυτή που πάντα γνωρίζαμε, ελπίζω να θυμάστε αυτή την εποχή που τίποτα δεν ήταν δεδομένο.\nΕλπίζω να θυμάστε εμάς που δεν είμαστε τόσο “τυχεροί”, να θυμάστε αυτή την εποχή που οι δύο κόσμοι, των υγιών και των ασθενών, έγιναν ένα. Να θυμάστε πως για κάποιους από εμάς η “φυσιολογική” ζωή δεν είναι ακριβώς αυτό που φαντάζεστε, ούτε αυτό που δείχνουμε κάποιες φορές.\nΗ υγεία δεν είναι σύμβαση αορίστου\nΝα μην παίρνετε την υγεία ως κάτι δεδομένο, ούτε ως μια σύμβαση αορίστου. Κανένας δε μπορούσε ίσως να προβλέψει το τεράστιο μέγεθος των γεγονότων τις τελευταίες εβδομάδες. Αυτή η εν μία νυκτί αλλαγή προκάλεσε σοκ σε όλους μας, ξαφνικά σε μια μόλις στιγμή ο κόσμος έγινε εντελώς διαφορετικός, σιγά σιγά όμως φαίνεται να συμμορφωνόμαστε με τις οδηγίες και τους περιορισμούς κι αυτό σίγουρα είναι θετικό.\nΠροφανώς, η απομόνωση είναι ένα μεγάλο θέμα, αλλά κάποια στιγμή αυτό θα τελειώσει. Μπορεί να χρειαστούν μήνες, αλλά υπάρχει φως στο βάθος του τούνελ. Είναι δύσκολο, αλλά το κάνουμε ήδη. Μπορεί να γίνει! Αυτός είναι ο μόνος τρόπος για να πολεμήσουμε την πανδημία, το μόνο μας όπλο για την ώρα. Και κλείνοντας, θα κάνω μια ευχή την επόμενη φορά που θα γράφω ένα κείμενο, όλο αυτό να αποτελεί απλά μια μνήμη. Ως τότε, μένουμε στο σπίτι και προσέχουμε για εμάς, τους γονείς μας, τους παππούδες μας, όλους εμάς που ανήκουμε σε κάποια ευπαθή ομάδα.\nδημοσιεύτηκε πριν 1 χρόνο


Κορονοϊός: Ανακαλύπτουν νεκρούς σε γηροκομεία - Pelop.gr\nΚορονοϊός: Ανακαλύπτουν νεκρούς σε γηροκομεία\nΤο κέντρο Palacio de Hielo, που διαθέτει παγοδρόμιο έκτασης 1.800 τ.μ, προσφέρθηκε να μετατρέψει τον χώρο σε νεκροτομείο, την ίδια ώρα που ο στρατός ανακάλυψε νεκρούς σε γηροκομεία.\nΤη νέα χρήση του χώρου θα συντονίσουν η περιφερειακή κυβέρνηση της Μαδρίτης και μονάδες του στρατού, που έχουν αναπτυχθεί σε ολόκληρη την Ισπανία την τελευταία εβδομάδα για να βοηθήσουν στη διαχείριση της κρίσης του νέου κορονοϊού.\nΣτη Μαδρίτη, την πλέον πληγείσα περιοχή της Ισπανίας από την επιδημία, το δημοτικό γραφείο τελετών ανακοίνωσε ότι από αύριο θα σταματήσει να περισυλλέγει τις σορούς των θυμάτων εξαιτίας της έλλειψης προστατευτικού εξοπλισμού. Ιδιωτικά γραφεία τελετών λειτουργούν στην πρωτεύουσα.\nΤο παγοδρόμιο βρίσκεται κοντά στο συνεδριακό κέντρο IFEMA, όπου έχουν εγκατασταθεί κρεβάτια για την φροντίδα ασθενών με κορονοϊό. Η Μαδρίτη θα μπορούσε να παράσχει φροντίδες σε 1.300 ασθενείς στο IFEMA αυτήν την εβδομάδα και 126 άνθρωποι έχουν ήδη εισαχθεί, σύμφωνα με την περιφερειακή κυβέρνηση.\nΣτρατιώτες ανάλυψαν νεκρούς σε γηροκομεία\nΙσπανοί στρατιώτες ανακάλυψαν εγκαταλελειμμένους ηλικιωμένους, μερικοί είχαν πεθάνει στο κρεβάτι τους, μέσα σε γηροκομεία που επλήγησαν από την επιδημία του κορονοϊού, όπως ανακοίνωσε η υπουργός Άμυνας στη Μαδρίτη.\n"Θα είμαστε αδιάλλακτοι και άτεγκτοι όσον αφορά τη μεταχείριση που έχουν οι γέροντες σε αυτές τις κατοικίες", δήλωσε η υπουργός Άμυνας Μαργαρίτα Ρόμπλες μιλώντας στο τηλεοπτικό δίκτυο Telecinco. "Ο στρατός, κατά τη διάρκεια ορισμένων επισκέψεων, είδε ηλικιωμένους τελείως εγκαταλελειμμένους, ακόμη και πεθαμένους πάνω στα κρεβάτια τους μερικές φορές", δήλωσε.\nΟ στρατός έχει πλέον αρμοδιότητα να παρεμβαίνει στους οίκους ευγηρίας, μετά τους δεκάδες θανάτους που καταγράφηκαν σε διάφορα γηροκομεία, κυρίως στη Μαδρίτη και στην περιφέρεια Καστίλλη -Λα Μάντσα, στην κεντρική Ισπανία.\nΠεθαίνουν στα γηροκομεία και στη Γαλλία\nΗ ανατολική Γαλλία εξακολουθεί να πληρώνει βαρύ τίμημα: είκοσι τρόφιμοι ενός οίκου ευγηρίας στη Βοζ πέθαναν, καθώς και τέσσερις γιατροί της περιοχής, οι οποίοι προσβλήθηκαν από τον νέο κορονοϊό, όπως έγινε γνωστό σήμερα. Σε κοινή ανακοίνωσή τους, η Περιφερειακή Υπηρεσία Υγείας (ARS) και η νομαρχία της Βοζ έκαναν λόγο για τον θάνατο 20 ανθρώπων που «πιθανόν συνδέεται» με την ασθένεια Covid-19.\nΗ Γαλλία είναι από τις χώρες που έχουν πληγεί περισσότερο από την πανδημία: οι νεκροί ανέρχονται στους 860 και περισσότεροι από 2.000 ασθενείς νοσηλεύονται διασωληνωμένοι. Στα θύματα περιλαμβάνονται και πέντε γιατροί, οι τέσσερις εκ των οποίων (ένας γυναικολόγος και τρεις παθολόγοι) εργάζονταν στην ανατολική Γαλλία. Ο πέμπτος ήταν ένας 67χρονος γιατρός από την Κομπιέν, στα βόρεια του Παρισιού, ο οποίος εργαζόταν στα επείγοντα και ήταν εκείνος που είχε αναλάβει τους πρώτους ασθενείς που προσβλήθηκαν από τον κορονοϊό στη χώρα.\n[19:54] Πού θα είναι ανοιχτές οι εκκλησίες...\n[19:36] Ιράν: Σκότωσαν 30 κρατούμενους που...\n[19:26] Ιταλία: 610 νεκροί σε ένα 24ωρο\n[19:22] Εφιαλτική πρόβλεψη από το ΔΝΤ για τις...\n[19:18] Η Ομοσπονδιακή Τράπεζα των ΗΠΑ σπρώχνει...\n[19:00] Μέρκελ:«Να βοηθήσουμε θέλουμε. αλλά όχι...\n[16:00] Αποκάλυψη - «βόμβα» για τον κορονοϊό...\n[13:38] ΗΠΑ: 15 εκατ. άνθρωποι έκαναν αίτηση...\nΑχαϊα: Εντονη αστυνομική παρουσία σε συνοικισμούς Ρομά για...\nΜπουρλότο στην αγορά εργασίας. Χάθηκαν λόγω κορονοϊού...\n52χρονος είχε ρημάξει τα φαρμακεία στη Δυτική Ελλάδα. Πάνω...\nΑίγιο; Ασθενείς εκτίθενται σε κίνδυνο μεταφοράς στην Πάτρα...\nΠού θα είναι ανοιχτές οι εκκλησίες Κυριακή των Βαΐων και...\nΤι είπε ο Σ. Τσιόδρας για τις μάσκες και τα γάντια μιας...\nΙράν: Σκότωσαν 30 κρατούμενους που διαμαρτύρονταν για τον...


Thursday, November 15, 2018 Edit this post\nΟι ειδικοί περιγράφουν την ανακάλυψη της ζωγραφιάς ως εξαιρετικά σημαντική\nΈνα άγνωστο μέχρι πρότινος πορτραίτο του Ιησού, ηλικίας 1.500 ετών, ανακαλύφθηκε πρόσφατα σε Βυζαντινή εκκλησία στην έρημο Νεγκέβ. Η ανακάλυψη έγινε στο αρχαίο Βυζαντινό χωριό Σίβτα και έχει ενθουσιάσει τους αρχαιολόγους. Παρά το γεγονός ότι η κατάσταση της ζωγραφιάς δεν είναι καλή ειδικοί από το Πανεπιστήμιο της Χάιφα κατάφεραν να παρουσιάσουν το περίγραμμα του προσώπου του.\nΗ ζωγραφιά που τοποθετείται στον 6ο μΧ αιώνα, παρουσιάζει τον Ιησού σε νεαρή ηλικία με κοντά μαλλιά. «Το πρόσωπο του Χριστού σε αυτή τη ζωγραφιά αποτελεί από μόνο του μια σημαντική ανακάλυψη», εξηγούν οι ειδικοί στην έρευνά τους που δημοσιεύτηκε πρόσφατα στο περιοδικό «Antiquity».\n«Ανήκει στο εικονογραφικό σχέδιο ενός Χριστού με κοντό μαλλί, που ήταν ιδιαίτερα διαδεδομένος στην Αίγυπτο και την Συροπαλαιστίνη, αλλά πέρασε από τη μεταγενέστερη βυζαντινή τέχνη». Το πορτραίτο εντοπίστηκε για πρώτη φορά τη δεκαετία του '20 αλλά τώρα υποβλήθηκε σε μεγαλύτερη ανάλυση.\nΣτη μελέτη τους, οι αρχαιολόγοι του Πανεπιστημίου της Χάιφα εξήγησαν ότι ο Χριστός απεικονίζεται δίπλα σε μια πολύ μεγαλύτερη φιγούρα που ανήκει πιθανότατα στον Ιωάννη τον Βαπτιστή.\n«Η τοποθεσία της σκηνής, υποδηλώνει ότι πρόκειται για τη βάπτιση του Ιησού», αναφέρει ο συγγραφέας της μελέτης. Οι ειδικοί περιγράφουν την ανακάλυψη της ζωγραφιάς ως εξαιρετικά σημαντική, καθώς όπως τονίζουν προηγείται της θρησκευτικής εικονογραφίας που χρησιμοποιείται στην Ορθόδοξη Χριστιανική Εκκλησία.\n«Μέχρι στιγμής είναι η μοναδική επιτόπια σκηνή από την βάπτιση του Χριστού στην προ-εικονομαχική Αγία Γη», αναφέρει η μελέτη. «Συνεπώς μπορεί να ρίξει φως στην Χριστιανική κοινότητα και στην παλαιοχριστιανική τέχνη της Βυζαντινής Σίβτα σε όλη την περιοχή».\nΔείτε τις εικόνες εδώ\nTGBNEWS: Το σπάνιο πορτραίτο του Χριστού ηλικίας 1.500 ετών σε αρχαία εκκλησία